<classify> Sakata la kesi ya mwandishi wa habari Erick Kabendera limechukua sura mpya baada ya watu mbalimbali maarufu na wasio maarufu wakiwemo wanasiasa kuanzisha kampeni ya kutaka mwandishi huyo kuachiwa huru inayokwenda na hashtag ya ErickKabendera. Jana Kabendera alisomewa mashtaka matatu na Hakimu Mkazi Mfawidhi wa Mahakama ya Hakimu Mkazi Kisutu jijini Dar es Salaam Agustino Rwezile ambayo ni kupanga na kushiriki mtandao wa uhalifu, kukwepa kodi ya zaidi ya shilingi milioni 173 pamoja na utakatishaji fedha zaidi ya shilingi milioni 173. Baada ya kusomewa mashtaka hayo, Kabendera alirudishwa rumande kutokana na kesi hiyo kutokuwa na kipengelea cha dhamana. Zitto Kabwe na Godbless Lea ni miongoni mwa watu ambao wameanza kampeni hiyo. Kupitia ukurasa wake wa Instagram, Zitto ameandika: Leo kuanzia saa Sita mchana mpaka saa Nane tutakuwa tunazungumza kuhusu Kabendera tu. Tafadhali ungana nasi kwa masaa 2 hayo. Kwa upande wake Lema kupitia Twitter yake ameandika: Kwa hali ilivyo sasa,unaweza kuwa na mgogoro wa ndoa,lakini ukashitakiwa kwa makosa ya utakatishaji fedha uhujumu uchumi.Jitihada zetu hazija tosha kupinga uonevu huu unao endelea,kwani mateso uonevu kwa sasa imekuwa ni kifurushi cha maisha yetu.INATOSHA,Free Erick Kabendera. Leo kuanzia saa Sita mchana mpaka saa Nane tutakuwa tunazungumza kuhusu Kabendera tu. Tafadhali ungana nasi kwa masaa 2 hayo A post shared by Zitto Kabwe zittokabwe on Aug 5, 2019 at 10:48pm PDT Kwa hali ilivyo sasa,unaweza kuwa na mgogoro wa ndoa,lakini ukashitakiwa kwa makosa ya utakatishaji fedha uhujumu uchumi.Jitihada zetu hazija tosha kupinga uonevu huu unao endelea,kwani mateso uonevu kwa sasa imekuwa ni kifurushi cha maisha yetu.INATOSHA,Free Erick Kabendera Godbless E.J. Lema godbless_lema August 6, 2019  <topic>: MICHEZO 